open-index/open-wikipedia-markdown huggingface dataset:
Tour de Sol

De **Tour de Sol** is a Autorenna fia Autos und Foahzeige, de wo mid Solaraodrieb und ned mid Vabrennungsmotoa foahn. De easchte Tour de Sol is 1985 in da Schweiz duachgfiadd worn. Organisiad hod des Solarmobuirenna da Schweiza Untanehma und Solarpionia, Josef Jenni. Uaspringli woa de Vaostoitung ois Weabeakzion fia de Firma vo Jenni konzipiad. Mid dera Akzion hod da Jenni zoang woin, doss d’Solarenagie ned nua in hoasse Lända funkzioniad, sondan aa in Middleiropa und sogoa in de Schweiza Oipn. Ba da easchtn Etappe vo da Tour de Sol vo Romanshorn noch Wintathur woan 73 Solarmobui om Start gwen. Gwunna hod des Solarauto *alpha real*, wos da Autoheasteja Mercedes-Benz produziad hod.

Via Kategorien vo Foahzeige san zuaglossn gwen:

# Solarmobuie ohne on Zuasotzotrieb
# Solarmobuie mid om Zuasotzotrieb, wos hoassd Musklkroft.
# "Seriensolarmobuie", domid moana de Vaostoita, doss de Foahzeige oda Tei dovo fia'ra Serienprodukzion taung.
# Foahzeige aus dera Kategorie hom kaum Beschrenkunga in da Konstrukzion, se sojtn owa umwejdfreindli sei.

De zwoate Tour de Sol is vo Freibuag im Breisgau (Deitschland) noch Suhr im Kanton Aargau gonga. Dobei hom Solarfoahzeige ohne Zuasotzotrieb Spitzngschwindigkeitn vo 120&nbsp;km/h gschoffd. Duachschnittsgschwindigkeit hod 49&nbsp;km/h bedrong.
De lezde Tour de Sol is 1994 vo de Vaostoita in da Schweiz duachgfiahd worn.

Heit wead a Solarmobiurenna aa unta'm Nam: Tour de Sol in de USA vo da Organisazion *Northeast Sustainable Energy Association* (NESEA) duachgfiahd.

## Beleg
* www.jenni.ch
* www.nesea.org
* www.dgs.de
Moidowien

**Moidowien** oda **Moldawien**, rum.: **Moldova** is a Binnenstoot in Osteiropa bzw. Siidosteiropa. Er grenzt im Westn aun Rumänien. Im Noadn, Ostn und Sidn wiad Moldawien vo da Ukraine umschlossn.

## Eadkund

Moldawien dastreggt se in Noad-Sid-Richtung iwa 350&nbsp;km und West-Ost-Richtung iwa 150&nbsp;km. Es Laund is mid seina Gsaumtflächn vo 33.843&nbsp;km² eha klaa und liegt im Vagleich im hintan Drittl. Es Kerngebiet liegt greestnteus zwischn de zwa grässtn Fliss Dnister (rum.: *Nistru*) und Pruth (rum.: *Prut*) und so in da historischn Laundschoft Bessarabien. Im Noadn grenzts aund Podolische Plottn vo da Westukraine.

A klaanara Teil vom Laund *(etwoa 17% vo da Bevökarung auf 12% vo da Flächn)* liegt estli vom Dnister und hod se 1992 im Zug vom *Transnistrien-Konflikt* ois Transnistrien vo Moidowien obgspoidn.

Da sidlichste Bunkt vo Moidowien is Giurgiuleşti, wo s Gebiet auf etwoa 600 m aund Donau grenzt.

### Fliss

Da Prut mündt in da Näh vo da Sidgrenz vo Moidowien ind Donau. De gressan Neemfliss (Bic, Reut, Botna) valaufm gresstnteuls parallel und entwässan zum Nistru hi.

### Laundschoft

De Laundschoft is flochwölling (30 bis 429 m ü. NN) und zu 80% Kuitualaund, wos da fruchtboan Schwoazeadn in da Stebbm im Sidn z vadaunkn is. Im Noadn ziang se hügelige Ebenen mid lichtn Oachnwöidan und Baamstebbm hi. De hächste Erhewung vo Moldawien is da *Dealul Bălăneşti*. Es woame, droggane Klima mocht Wein- und Obstbau im groosn Moosstob melglich. Da zentrale Teu vo Moldawien is iwawiangd mid Oachn- und Buachnwöidan bedeggt.

### Städt

* Chişinău (dt. *Kischinau* oda *Kischenau*)
* Tiraspol
* Bălţi
* Tighina (russ. *Bender*)
* Cahul
* Soroca
* Rîbniţa
* Călăraşi
* Slobozia

## Beleg
Debian

**Debian** is a freis Betriebssystem. Deazeit vawendt Debian in Linux-Betriessystemkern. Wei de meistn Systemwerkezig vom GNU-Projekt keman sogt ma a **Debian GNU/Linux** dazua. Debian hot a große Auswoi on Anwendungsprogrammen und Werkzeign, derzeit iba 51,000 Programmpakete. Es gibt vui ondere Linux-Distributionen de auf Debian basirn, a Beispui dafia is Ubuntu.

## Nutzung duach öffentliche Einrichtunga

De Regierung vo Extremadura hod 2002 des Debian-basierde Betriebssystem GNU/LinEx erschtaid und in de Schuin und Behörden eigefüad. De Stod Minga wü mid ihre Debian-basiertn Betriebssysteme LiMux bis Ende 2008 voiständig auf de freie Software umsteing. Wean bietet a so wos ähnlichs midn Wienux au.

## Debian GNU/kFreeBSD
Debian GNU/kFreeBSD is a Portierung vo Debian af den FreeBSD-Kernel onstod den Linux Kernel vawendt.
De Protierung is de easchte Portierung vo Debian de ned af Linux basiad. Seid da Vasion 8.0 wiad de Portierung nimma offiziell untastitzt.

## Literatua

* Wulf Alex: *[http://www.alex-weingarten.de/debian/ Debian GNU/Linux in der Praxis].* 2005, ISBN 978-3-540-23786-0
* Eric Amberg: *Linux-Server mit Debian GNU/Linux.* 2007, ISBN 978-3-8266-1587-0
* Peter H. Ganten, Wulf Alex: *[http://www.alex-weingarten.de/debian/ Debian GNU/Linux].* 2007, ISBN 978-3-540-73338-6
* Heike Jurzik: *Debian GNU/Linux Das Praxisbuch.* 2007, ISBN 978-3-8362-1075-1
* Martin F. Krafft: *[https://web.archive.org/web/20061004034137/http://debiansystem.info/ Das Debian System Konzepte und Methoden].* 2006, ISBN 978-3-937514-17-8
* Frank Ronneburg: *[https://web.archive.org/web/20200503165147/https://debiananwenderhandbuch.de/ Debian GNU/Linux 4 Anwenderhandbuch].* 2007, ISBN 978-3-8273-2523-5

## Im Netz
* Offizielle Webseitn
* Deitschsprochigs Debian-GNU/Linux-Haundbuach vom Frank Ronneburg
* Projekt von Christian Marillat, größtnteijs ned-GPL-Multimedia-Pakete (z.&nbsp;B. acroreader).

## Beleg
Voiksstaat Bayern

**Voiksstaat Bayern** wor kuazfristi - 1918/1919 - da Staatsnam vo Bayern. Es wor da Vasuach, nachm End vom Easchtn Wejdkriag an anarchistischn Staat, a Rätedemokratie, z Bayern z schaffa. Des wor a da Ofang vom Freistaat Bayern ois Nachfoiga vom Kinireich Bayern.

„Voiksstaat“ oda „Freistaat“ worn zu dera Zeit Synonyme fia „Demokratie“ und Kampfbegriffe gengan Obrigkeitsstaat.

## Chronik vo dena Ereignisse

### 1918

* 29. Oktoba - 3. Novemba: Duach Matrosnafständ z Wilhelmshaven und Kiel weard de Novemberrevolution ausglest.
* 7./8. Novemba: De Revolution kimmt af Minga. Kini Ludwig III. wead obgsetzt. Kurt Eisner vo da USPD ruaft an Freien Voiksstaat Bayern aus und wead easchta Ministerpresident vo Bayern.
* 11. Novemba: Da easchte Wejdkriag is aus.
* 12. Novemba: Da Kini lehnt de Obdankung ob, hod owa de boarischn Beamtn vom Treieeid (Anifer Erklärung) entbundn, wo in da Praxis s Gleiche bedeit'.

### 1919

* 5. Jenna: S'Kabinett Kurt Eisner verobschiedet a „vorläufiges Staatsgrundgesetz für den Volksstaat Bayern“.
* 21. Feba: Eisner wead afm Weg zan Landtag vo Anton Graf vo Arco auf Valley, an Rechtsextremistn, eamoadet.
* 7. April: De „Mingara Räterepublik“ wead vum Zentralrat ausgruafa.

## Beleg


## Literatua
* Steffen Bruendel:, Volksgemeinschaft oder Volksstaat. Die „Ideen von 1914“ und die Neuordnung Deutschlands im Ersten Weltkrieg, Berlin 2003, 104-108 und 240-245.
* Reinhart Koselleck: Art. 'Volk, Nation', Abs. XIV: 'Volk', 'Nation', 'Nationalismus' und 'Masse' 1914-1945, in: Geschichtliche Grundbegriffe 7 (1992), 389-398.
* Karl Heinrich Pohl/Bernhard Grau:, Kurt Eisners Volksstaat. Zur Bedeutung der „politischen Pädagogik“ in der Revolution von 1918/19, in: Beiträge zur Geschichte der Arbeiterbewegung 37 (1995), 3-21.

## Im Netz

* Franz J. Bauer, Volksstaat Bayern, in: Historisches Lexikon Bayerns
Radfeld

**Radfeld**, a Gmoa im Tiroula Unterinntol, lig in da Nachnt va Kramsach, Rattenberg und Brandenberg. Jährlich im Septemba findn do de Almabtriebe stott. Die Kia san mit Blumen vaziehrt.

### Nachbargmoana

Brixlegg, Kramsach, Kundl, Rattenberg

## Im Netz

* Offizielle Seitn vo Radfeld: www.radfeld.tirol.gv.at
Brandnberg

**Brandenberg** is a Gmeindn in Tiroi. Sie bschdeid ausm Dorf Brandenberg söüwa und ausm Ortsdoi Aschau, der wou weida im Nordn ligt. Da Ort is 1140 zum easchtn Maj in ara Urkundn erwähnt worn und wor schou am Amfang vum 19. Joarhundat a eingschdändige Gmeindn.

Brandenberg ligt im Doi vu da Brandenberger Ache, am Zoufluß zum Inn, und geihd im Nordn bis an die deitsche Grenz.

Seid'm Houchmittloidda ko'mma a durchgehnde landwirtschaftliche Nutzung fesdschdöün. Haid san newa'm Tourismus vor ajm d'Jagd- und Forstwirtschaft wichtig. Relikt aus da Triftzeit findt ma im ganzn Brendenbergdoi, des wou bis 1966 a Zentrum vu da Hoizwirtschat wor. Am bekanntestn han die Erzherzog-Johann-Klause, d'Tiefenbach- und d'Kaiserklamm.

A Schmankal vu deam Ort is d'Prügeltorte.

## Nochborgemeindn

Achenkirch, Broadnboch am Inn, Kramsach, Stoabeag am Rofan und Thiersee
Bersn

D**'Bersn** (af Bersntolerisch; italienisch: *il Fersina*) is a Sturzboch und oana vu de wichtigstn linkn Zoufliss zu da Etsch.

Sie kummd ausm Hardimblsea (it. *Lago di Erdemolo*) am Ostrand vum Lagorai-Gebirgzug, flajsd durchs Bersntol und umflajsd as Suganerdoi. Nouchdem s' durch a düife und schbektakoläre Schluchd kumma is, lafds z'Trient in d'Etsch.
Eiserner Vorhang

Da sogenonnte **Eiserne Vorhang** wor a Grenzn de sich durch gonz Eiropa zwischn da sowjetischn Zone (Sowjetunion / Warschauer Pakt) und em westlichn Toal vu Eiropa durchzogn hod (NATO / Europäische Union). In Deitschland wor des sogor nid lei a oafoche Grenzn, sondan a Maua de Ostdeutschland (DDR) strikt vu Westdeutschland (BRD) trennt hod.
Zu dea Teilung is es eigntlich scho währnd des Zwoatn Wejdkriags (Zweiter Weltkrieg) kemman, wo sich do scho obzeichnt hod, wia und vu wem Deitschland und de Stootn de Hitler davua bsetzt kopt hod, bsetzt und kontrolliad wean wuatn. Durch de Teilung durch en Kriag is also da sogenonnte Ostblock entstondn und bemerknswert is, dass Churchill, des gonze um den Kaltn Kriag (Kalter Krieg) scho 4 Tog noch Ende des Zwoatn Weltkriegs, am 12. Mai 1945, vorausgsechn hod, wia nua unschwea in sei Rede vom "Iron Curtain = Eiserner Vorhang" z akennen is, übrigens hod de Rede den Begriff "Eiserner Vorhang" stork geprägt.
Obwohl Österreich, wenns de Besotzungszonen noch gongen wa a teilt wean hatt miassn, is es in Österreich nid dazua kemman, weil sich da österreichische Stoot dazua bereitakläat hod a neutrale Holtung (Neutralität) in dem Konflikt onznemman. Des hod schlussendlich dazua gfiat dass de Besotza scho 1955 wieda obzogn san und nuamea de Ostgrenze Österreichs (an de Tschechoslowakei, Ungarn, und Jugoslawien) dicht woa stott a inneröstarreichische Grenzn. In Deitschland is de Teilung in 2 Stootn am 7. Oktober 1949 beschlossn wuan (DDR - BRD). 
Die long onholtende Ormut im Osten hod dazua gfiat, dass sich vuie DDR-Bürga dazua entschlossen hobn in de BRD zu flian (Westflucht) wesholb ma knopp 12 Joa spata, am 13. August 1961, ugfongan hod a Mauer z baun, de olle Stootn des Warschauer Paktes umschliaßt sodass neamnd illegal mea eini oda aussi ku.
Die Wiedavaeinigung vu West und Ostdeutschland is mit dem Fall der Mauer am 9. November 1989 kemmn und domid wor a da Kolte Kriag eigntlich wieda vorbei und a de Grenzibawochung zwischn ondare West- Ost- Grenzstootn hod sich donn noch dem Zsommenbruch da Sowjetunion unta Michail Gorbatschov stork glockat.
Plutokratie

Di **Plutokratie** is im allgemeinen Sinn a Regierungsform. Olladings nid in dea Form, dass sie bschreibt wea herrscht, sondan wia geherrscht weat und zwoa durch Besitz. In a plutokratischn Regierungs, oda Gsöischoftsform hod deajenige dea en meistn Besitz hod es meiste Midbestimmungsrecht in da Politik.

Des hoaßt also, dass a plutokratisches System a Herrschoft da Reichn is und in dea Hinsicht is es sea ähnlich da Oligarchie, nua dass in da Plutokratie de Mocht prinzipiell durch en Wohlstond a Person gegeben weat, dohea senn sogenonnte "gscheitate Stootn" sea onfällig fia Plutokratie, weil solche a hohe Korruption unta Regierungsbeomte einschliaßn.
Oba a nid nua in soiche Stootn konn es Onsätze fia a plutokratisches System gebn sondan a in de modean< westlichn Induschtrielända vu Europa und Nordamerika. Gonz besondas in de USA und Frankreich gibts viel Kritik, dass es a Ort vu Plutokratie gäbe, weil in de USA muaß ma z. B. viel Geld hobn, damit ma en Wohlkompf übahaupt aufnehmn konn und in Frankreich, do is es zwor nid so schlimm, weil es is im System selba nid vaonkat, weats kritisiad, dass a nua Sorbonne-Studentn hoahe Ämta im Stoot besetzn kenna, also meistns nua Leid aus reiche Familien. Oba wia gsogt is des do nid so org, weil prinzipiell jo jeda gwäält wean konn, nua de franzesischen Biaga entscheidn sich selba dafia nua Leid aus da Elite z' wähln, wähln also de Plutokratie sejba.
Regierungsform

A **Regierungsform** is a bestimmte Ort auf de a Stoot vawoltet weat. Regierungsformn gibts scho so long wia es Menschn gibt, a scho bevoa es Stootn gebn hod, weil es jo a scho in Familien a gewisse Hierarchie gebn hod und seit es Stootn gibt, senn die Regierungen organisiert (Organisation).

## Regierungsform und Stootsform
D'Stootsform is etweda Republig oda Monarchie; das hoißt ajso, daß etweda as Voik oda da Monarch d'Staatsgwajt houd. D'Regierungsform is nou a genauare Ausformulierung vum politischn Sistem. Formöü wor aa untam Hitler d'Staatsform Republig, owa eingdlich is d'Staatsgwajt ned vom Voik ausganga, wos aa as Karakteristische am Totalitarismus is: D'Grenzn zwischn im Staat und da Gsüöschaft vaschwimma.

## Vaschiedne Regierungsformen
In da Taböün af da Saitn ko'mma rauslesn wöüche Regierungsorm zu wöücha Staatform gheert und wou af da Wöüd mas findt.

## Im Netz
Kreizberg

**Kreizberg** is a Ortstei vo Berlin der wo zom Bzirk Friedrichshain-Kreizberg ghert.

Fost a hundertfuchzgdausend Leit leem do, a Drittl von dena Zuagroaste, drunta viele Türka. Dia oi dräng sich zsamm uff a Flechn vo a bisserl meh wia 10 Quadratkilometern.
Pazifik

Da **Pazifik**, aa: **Pazifische Ozean** oda **Stuia Ozean** gnennd, is da gressde und diafsde Ozean vo da Wejd.

Ea is van Ferdinand Magellan ois "friedle - pazifis" gennd worn, wei da Ozean af seina Roas so stui und ruahig wor. Es gibd owa afn Pazifik recht vui Wind und Stuam.

Da Pazifische Ozean is da gressde vo olle drei Ozeane (Pazifischa Ozean, Atlantischa Ozean, Indischa Ozean) und eastreckd se van Noadn, vo de Aleuten, bis zua Antarktis (Sidpolarmeea) im Sidn, und im Westn de gonze ostasiatische Gstod, de sidostasiatischn Inslgruppn (Indonesien, Papua-Neuguinea) und de Ostgstod vo Australien entlong bis in Ostn, de gsomte Westgstod van Amerikanischn Kontinent entlong.

Insgsomt eareichd a donn a Gsomtowafläch vo 166,24 Milliona km² (mid de Nemmeeare sogoa 181,34 Milliona km²), wos umara 35% vo da gonzn Eadobafläch ausmochd. Owa da Pazifik is ned da gressde sondan a da diafsde Ozean vo da Wejd, und iwahapt bfindd se's diafsde Loch vo da Eadn im Pazifik, des wos da Marianengrobn mid 11.034 Meta Diafn is.

Wiatschoftli gseng is da Pazifische Ozean heit's wichtigsde Gwassa, wei do de gressdn Hondlsvabindunga laffn (Noadamerika - Asien, Asien - Eiropa (iwa'n Panamakanoi), haptsechli ausglesd duach de Position vo de ostasiatischn Stootn ois Billigproduktionslända, oiso ois Lända de wo se ideoi fian Export eingna.

De Insln im Pazifik lossn se genarej in de drei Gebiete: Mikronesien, Polynesien und Melanesien untatein.

## Im Netz

* Pazifik-Informationsstö in Neuendettelsau
* Warum da Stille Ozean eigntlich Lärmenda Ozean hoaßn soit&nbsp;– Im Pazifik hat sich der Hintergrundlärm in den vergangenen vierzig Jahren verzehnfacht
* LA Times special Altered Ocean's
* EPIC Pacific Ocean Data Collection On-line Sammlung vo Beobachtungsdatn 
* NOAA In-situ Ocean Data Viewer Ausdruck und Download vo wissnschaftliche Datn 
* Kortn vom Südpazifik
* NOAA Ocean Surface Current Analyses&nbsp;– Realtime (OSCAR) Near-realtime Pacific Ocean Surface Currents derived from satellite altimeter and scatterometer data
San Antonio

Mid **San Antonio** kau gmoand sei:

* a Stod
** San Antonio, Texas
** San Antonio (Chile)
** San Antonio (Costa Rica)
* da San Antonio River
* San Antonio (Schiff), a Schiff van Ferdinand Magellan
El Paso

**El Paso** im gleichnaumign El Paso County is de sechsdgreßte Stod in Texas, USA. In da Statistik vom US Census Bureau steht El Paso in da Listn vo de US-amerikanischn Großstädt aufn 21.&nbsp;Plotz. De Hondls-, Universitäts- und Garnisonsstod im Westn vo Texas on da Grenz zu New Mexico und Mexiko hod im Dezemba 2006 noch ana Schätzung 624.365&nbsp;Eihwohna ghobt, bei ana Flächn vo 648.8&nbsp;km².

Mid de umliegendn Gmoana und da am südlichn Ufa vom Rio Grande liegadn mexikanischen Schwestastod Ciudad Juárez mid 1,5&nbsp;Mio. Eihwohna büdt El Paso an Metropolkomplex mid uma 2,3 Mio. Eihwohna.

## Im Netz

* offizielle Webseitn (Englisch)
* Oigemeine Informationen üwa El Paso, TX
* Attraktionen in El Paso
* El Paso Museum of Art
* University of Texas El Paso (UTEP)
* Nancy Hamilton: Ysleta, Texas The Handbook of Texas online
* Franklin Mountains State Park
Papa Roach

**Papa Roach** is a US-Amerikanische (Nu Metal) bzw. Oidanadif-Rogg-Bänd. 
Se is 1993 in Vacaville (Kalifornien) grindd worn. As Masgodchen vo da Band is a Kagalakn.
De Band bstähd aus Jacoby Shaddix (Gsong), Jerry Horton (E-Gitarrn), Tobin Esperance (Boss), Tony Palermo (Schlogzeig).
Se hom fimf Oibm aussabrochd. Old Friends From Young Year's (1993), Infest (2000), Lovehatetragedy (2002), Getting Away With Murder (2004), The Paramour Sessions (2006). Im Meaz 2009 is eana sexsts Oibum Metamorphosis easchiena.

## Diskografie

### EPs

### Oibm

### Singls

### DVD

* 2005 - *Live And Murderous In Chicago*

## Im Netz
* PapaRoach.com - Offizielle Seitn (englisch)
* PapaRoach.de - Offizielle deitsche Seitn
* Papa Roach bei Myspace
Rote Armee (Bayern)

**Rote Armee** wor de Bezeichnung vom Militär vo da Bayrischen Räterepublik (Mingara Räterepublik).

Scho zwoa Dog nochn Ausruafa vo dera Räterepublik z Minga, hod da Zentralrat de Buidung vo oana Rodn Armee bschlossa (9. April 1919). Noch neian Foaschungen hod de Rote Armee (Bayern) a Steakn vo 9-10.000 Mo ghobt.

Da Oberkommandiarende wor Rudolf Egelhofer (1896-1919), da Chef vom Generalstab wor Ernst Wollenberg (1892-1973).

## Literatua

* Erich Wollenberg, Als Rotarmist vor München. Reportage aus der Münchener Räterepublik (Arbeiterdichtungen III), Berlin 1929. (Bericht vom Generalstabschef vo da Roten Armee, 1929 Offizia vo da Roten Armee vo da UdSSR)
* Rudolf Herz/Dirk Halfbrodt, Revolution und Fotografie. Minga 1918/19, Berlin 1988.
* Paul Hoser, Dachau in der Münchner Revolution und Räterepublik von 1918/1919, in: Amperland 41 (2005), Heft 4, 147-171.
* Walter Roos, Die Rote Armee der Bayerischen Räterepublik in München 1919, Heidelberg 1998.

## Im Netz
* ''Die bayerischen Volksgerichte 1918-1924''
* Bernhard Grau, Rote Armee, 1919 (in: Historisches Lexikon Bayerns)
Zypern

**Zypern** (griachisch: *Κύπρος* oda *Kýpros* / tiakisch: *Kıbrıs*) is de drittgreaßte Insl im Middlmeea und liagt m estlichn Bereich. Geografisch keat Zypern zu Asien.

## Eadkunde

Auf Zypern gibts zwoa Gebiag, da Pentadaktylos (Beşparmak) und es Troodos-Gebiag; dazwischn ligt de Mesaoría Ebne (Μεσαορία /„zwischn de Berg“/ Mesarya) mit em Zentrum und da Haptstod Nikosia (gr: *Lefkosia* / tr: *Lefkoşa*).
De Bevejkerungszoi belafft sich, mit de stationiatn Soidodn vo de Britn und Tiakn auf insgsomt 1.038.461 Biaga (Feba 2007). 778.000 vo de Zypriotn (72%) san griachischn Uasprungs und 220.000 san tiakischn Uasprungs, und ebba in dem Zoinvoejtnis belafft si a de Aufteilung vo de Gebiet in Zypern.

Da greaßte Toal vo da Bevejkerung san orthodoxe Kristn; de mocha um de 77% aus, wäand de Muslime 21% stejn. De Zypriotisch-Orthodoxe Kirchn is seitm Konzil vu Ephesos im Joa 431 autokephal und is in na Glaamsgmoanschoft mit de ondan orthodoxn Kirchn. 99% vo de tiakischsprochign Muslime auf Zypern kean em sunnitisch-muslimischn Glaam oo.

De wichtigst Bodnschätz auf Zypan san Kupfa und Asbest, olladings hom de Zypriotn a relativ vi Marmor, Pyrit, Gips, Soiz, und Tonerdn - Ibrigns wor des Kupfavorkommen auf Zypern so bedeitnd, dass de Insl davo an Noma hod (lateinisch: *cuprum* is obgleitet vu *cyprium*, oiso "zyprisches Erz")

## Gschicht

Die easchte dauahofte Besiedlung vu Zypern woa in da Jungstoazeit und hot si vom syrischn Festlond aus voizogn. De berihmtastn Ausgrobunga aus dea Zeit san de Städt Khirokitia, Kastros, Shillourokambos, Ais Yiorkis und Tenta. In da Bronzezeit wor Zypern da wichtigste Kupfaliefarant vo da Region vum estlichn Middlmeea.
Ob 1200 v. Kr. is de Insl donn unta vaschiednste Einflüss gfoin. Zeascht unta griachischn (iba Mykene), donn hom Assyrien, Egyptn, Persien und s Remische Reich in dea Reihenfoige de Insl zu am grouaßn Tei kontrolliat.

Remisch, beziahungsweis ostremisch / byzantinisch, is sie donn vu 58 v. Kr. bis 1148 untam letztn unobhängign Kaisa vu Byzanz, Kaisa Issak Komnenos, bliabn, bis donn de Kreizritta durch de Kreizzig, und de Familie Lusignan do bis 1489 kerrscht hobn.

Danoch keat de Insl bis 1571 zu Venedig, und danoch bis 1914 zum Osmanischn Reich. Noch 1914 is s zua britischn Kronkolonie anonnt wuan, und im Joar 1960 hod Zypern de Unobhängigkeit alongt, oba seit 1974 kontrolliad de Tiakei an neadlichn Tei vu Zypern (inoffiziä: *Tiakische Republik Nordzypern*).

De Republik Zypern is seitm 1. Mai 2004 a Mitgliedsstoot vo da Eiropäischn Union.

Seit 2013 is Zypern a Lond, des wo Untastitzung bracht, wei de Finanzkris es recht mitgnomma hod. Es hod ähnlich hoche Schuidn ois wia Griachaland.

## Beleg



## Im Netz

* Zypern: Ist das Ende des Konflikts in Sicht?
* Elektronische Landkorten und Stodpläne
* "Besuch in einem geteilten Land" - Online- und Radiobeitrag auf SWR2.de (ogruafa am 21. Juli 2011)
* Zypern - Ländainformationen, Kuitur und News
Zeitgeschichte Museum Ebensee

S**'Zeitgeschichte Museum Ebensee** is a geschichtlichs Regionalmuseum in da Moaktgemeinde Emsee im owaestareichischn Soizkaumaguad. Des Museum befosst se mid da bolitischn Zeitgschicht vo dera Region zwischn 1918 und 1955.

## Publikationen
Da „Verein Zeitgeschichte Museum und KZ Gedenkstätte“ bringd seid 1988 jährli zwoa Ausgom vo da Zeitschrift „betrifft widerstand“ aussa. De Zeidung vaeffntlicht Artikün zu da jingan Gschicht vom Soizkaumaguad .

## Voanstoitungen
S'Museumshaus wiad fia Voanstoitungen wia Workshops und Lesungen, Vorträg und Togungen gnitzt. Des vafügt näm de Vaanstoitungsräume üwa a Bibliothek, a Archiv,  a Cafeteria und a Biachagschäftl.

## Im Netz
* Webseitn vom Zeitgeschichte Museums Ebensee
Gnome

**Gnome** steht fia:

* GNOME, a Desktopumgebung fia unixoide Systeme
* Gnome (Dichtung), an sinnspruchoartign Kurzsotz, aa a Sommlung fo Sinnsprich
* Gnôme et Rhône, an Flugmotoaherstölla
Kernel

A **Kernel** is:
* a elementara Bestondteil fu an Betriebssistem
* a Modellierkernel fu ana CAD-Software
* a ondare Bezeichnung fia den Kearn fu am Gruppenhomomorphismus
* a spezielle Onwendung fu am mathematischn Kearn fias maschinelle Lerna
* a Portalsteiarung zu sichan Web-Interface-Navigation fia Administration
Billy Talent

**Billy Talent** is a Punk-Rogg-Bänd aus Mississauga, Gannada.

## Bandgschicht

Da Leadsänga Benjamin Kowalewicz is am 16. Dezember 1975 in Montreal geborn worn. In da „Our Lady of Carmel Secondary School“ hod er an Jonathan Gallant kenna glernd, mit dem er in da Band „To Each His Own“ gspeid hod.
Bei am Bandwettberwerb homman sich de heidigen Bandmitglieda in an Bandwettbewerb, de damals no in vaschiednan Bands gspeid hom, troffa, und do hommans bschlossn, dass in Zukunft zam spein. De neie Band hod sich Pezz gnannt und die Muserichtung war in der Zeit no Progressive Rogg. Nema a po lokaln Auftrittn hommans 1998 des Album Watoosh! afgnumma.
1999 erfolgte die Umorientierung in die Richdung Alternative und wenga Unstimmigkeitn mit a gleichnamign Band a Änderung in den Namn „Billy Talent“, orm Charakter aus dem Feim Hard Core Logo. Mit dem neia Image und Stil wecktn sie Interesse bei Toronto seina greisdn Radio-Rogg-Show und de Produzentin hod erna an Plattnvatrog bei Warner Records vaschafft.

## ''Billy Talent I''

Im Winta 2002/2003 hod de Band des easchte Album mid dem neie Namn im Studio *The Factory* in Vancouver afgnumma. *Billy Talent I* is am 23.Septemba 2003 af Atlantic Records erschiena. Als Singles san de Titl *Try Honesty*, *The Ex*, *River Below* und *Nothing to Lose* veröffendlichd worn.

## ''Billy Talent II''

Des Liadl *Devil in a Midnight Mass* hod ma Weihnachtn 2005 exklusiv af ehrana Websitn obalona kinna. *Surrender* hod ma am Valentinsdog 2006 exklusiv obalona kinna. Bei san af dem Album *Billy Talent II* erschiena, des seit dem 23. Juni 2006 im Handel is und in Kanada Dobeplatinstatus erreichd hod. Im Feba 2007 hod de Band mit eram Zwordwerk a in Deitschland (also a Bayern) den Dobeplatinstatus erreicht.

## Billy Talent III

Am 10.Juli 2009 is dridde Album vo Billy Talent erschiena. Es san davor scho zwor Singles davo vaeffndlichd worn, *Turn your Back* und *Rusted from the Rain*. Se homman a scho a po liadl af de Konzerte gspeid, nämla *Saint Veronika* und *Devil on my Shoulder*. Im November 2009 mochans a Tour in Deitschland, Bayern und a no in a bo anan Ländern, wos Billy Talent III kompled spein. De näxte Singleauskobblung wird "Devil On My Shoulder" sa.

## Weblink
Passendale (Dorf)

**Passendale**, aa **Passchendaele**, is a Doaf in da Gmoa Zonnebeke in da bejgischn Provinz vo Westflandan. Dea Oat ligt af hoibn Weg zwischn Ypern und Roeselare.

Im Easchdn Wöitkriag woa des Doaf hefti umkämpft. Noch da 1. Ypernschlocht woas im deitschn Bsitz und noch da 3. Ypernschlocht (aa 3. Flandanschlocht) im Joar 1917 woas unta kanadischa und britischa Bsotzung. Olle Schlochtn woan extrem valustreich. Wei de Schlocht mid da Aobarung vum Dorf söiba gendt ghobt hod, wean Passendale, Paschendale, und Passchendaele ois Synonyme fia de iblichn Bezoachnunga vawendt (1. Ypernschlocht, 2. Ypernschlocht, 3. Ypernschlocht / 3. Flandanschlocht). Im Valaf vo da Schlocht san Passendale und Umgebung mid Zonnebeke, haptsächli duach Artilleriefeia voikomma vawiasdt woan.

In da gsomtn Umgebung vu Passendale gibts an Haffa Denkmoi fia de Gfoinan aus de 3 groussn Schlochtn. Und in am Liad vo da britischn Heavy-Metal Band Iron Maiden wean de Leidn in da Schlocht bsunga.

In da Umgebung vo Ypern und vo Passendale is aa es easchte Moi de kemische Woffm *Senfgas* eigsetzt woan, weshoib ma im Franzesischn Senfgas heit nu *Yperit* nennd.

## Im Netz
* Hoamseitn vo Zonnebeke 
* Passendale - Dateia und Koartn
Kurfürstentum Bayern

As **Kurfürstentum Bayern**, aa **Kuafiaschtndum Bayern**, is de rechtlich ungenaue Bezoachnung vum Herzogtum Bayern vum Zeitpunkt on, wo de Herzög vo Bayern Kurfürstn worn san (1623) bis zum Zeitpunkt wo des Kinireich Bayern ausgruafa worn is (1805).

## Gschichte

1620 hom de Truppn von da Katholischn Liga unta da Fiahrung vum boarischen Fejdhean Tilly in da Schlocht am Weißn Berge bei Prag de Protestantn gschlogn. Ois Dank hod da boarische Herzog Maximilian I. de Kuafiaschtn wiade griagt und 1628 de Owerpfolz ois Kriagsentschädigung. Im Westfälischn Friedn vo 1648 is des bstätigt worn. 1777 is de Aussteam vo da boarischn Linie vo de Wittelsbacha de Kuapfoiz mid Baiern vaeinigt worn und is vo do on Pfoizbaiern gnennt worn. Des Kuafiaschtntum hod bis 1806 bstandn, ois Baiern zum Kinireich ausgruafn worn is. Easchta Kini is da Maximilian I. worn.

## Schau aa

* Listn vo de kurboarischn Regimenta vo da Frian Neizeid

## Im Netz

* De Gschicht vu Bayern (Haus der Bayerischen Geschichte)
Neuffen

**Neuffen** (schwäbisch: *Neifa*) is a Schdod in Baden-Württemberg. Sie ligd uma 27&nbsp;km südlich vu Stuggart im Landkroas Esslingen und ghert zu da Randzona vu da Metropoiregion Stuggart.

## Geografie

Neuffen ligt am Fouß vum Hohenneuffen (schwäb. *Hoha-Neifa*) am Nordrand vu da Schwäbischn Ajb, 'im sognanntn Ajbtrauf. As Rodhaus ligd af 407 Meda und d'Burgruina af 743 Meda iwam Meer.

## Beleg
BR Fernsehen

**As BR Fernsehen** (bis 11. April 2016 as "Bayerische Fernsehen") is as Dritte Fernsehprogramm vum Bayerischen Rundfunk. 'S is a 24-Stundn-Voiprogramm mit Schwaapunkt Bayern.

2006 houd as Bayerische Fernsehen im zuständign Sendegebiet an Marktanteil vu 7,8 % dareicht und drum ghert's zu de erfoigreichstn Regionajprogramm vu da ARD.

## Ajgemeins
As Bayerische Fernsehen is am 22. Septemba 1964 untam Nama *Studienprogramm* af Sendung ganga. Des hoißd, daß as öüdsde vu de Drittn Programm is. Außadem liefert's seit'm 6. Novemba 1954 Fernsehbeitreg firs ARD-Gmeinschaftsprogramm.

Ungefehr zwoa Drittl vum Programm im Bayerischen Fernsehen fajn unta d'Kategorie Information. Da Schwaapunkt ligt in da regionajn Berichterstattung und af gsöüschaftspolitisch und kulturöü orientierte Sendungen. In de Hauptnutzungszeitn wern fast nur eigne Produktionen zeigt.

2005 houd se as Bayerische Fernsehen a Motto gem: „Bayerisches Fernsehen – Die Welt aus Bayern“ (D'Wöüd aus Bayern). Dazou san a boar Clips produziert worn, unta anderm mit da Sabine Sauer und im Fürther Comedy-Duo Martin Rassau und Volker Heißmann.

2007 houd da Bayerische Rundfunk an *Relaunch* vu seine Programm durchgführt. Dabai is aa as Dritte Programm mordernisiert worn. As oide Programm is obasst, erneiert und nouch moderne Gegebmheitn gändert worn. D'Rundschau is owa kam vaändert worn.

Am 11. April 2016 is as Bayerische Fernsehen in BR Fernsehen umbenannt wordn. Damit übernimmt jetzt as BR Fernsehen de 20 Uhr Ausgabe der "ARD-Tagesschau" und somit gibt jetzt a einige Änderungen im Programmablauf. Mit'm Relaunch vom Bayerischen Fernsehen hat jetzt a D'Rundschau a neichs Design und a a neichs modernes Studio kriegt, außerdem a de "Rundschau-Kurzausgaben", des "Rundschau-Magazin" und de "Rundschau-Nacht" gsendt werdn.

## Bezaichnung
In Bayern hoißt ma dean Sender meisdns oafach *as Dritte*, wai ma's normalerwais afm drittn Platz am Fernseh houd und wai's zu de *Dritten Programme* vu da ARD gheerd. Ma heerd owa aa *as dritte Programm*, *Bayern 3* oda oafach *Bayern*. Affällig is, daß ma frajha efda ***am''' drittn Programm'' gsagd houd, haind herd ma wajga de Eifliss vum [[Standarddeitsch|Deitschn]] efda ***im*' drittn Programm* – genauso waj's aa mid'm Wort „Fernseh“ ajgemain basierd is.

## Sendungen
Vom BR produzierte Sendungen san oda worn unta andam:

## Im Netz
* As ''„BR Fernsehen“'' im Intanett
* Ajphabetische Iwasicht vu alle Sendungen im Drittn

## Beleg
Bayern (Begriffsklearung)

s'Woat **Bayern** stäht fia a Land und fia de Bevejkarung vo an Land:

* Freistaat Bayern, a deitsches Bundesland
* Kinereich Bayern, s'boarische Kinireich
* Voiksstaat Bayern, a boarische Räterepublik
* Bayern, aa Baiern, a historische Region
* Bayern, des Voik vo Bayern
* de Bayern, de Bewohna vo Bayern, aa Baiern oda Boarn.
* s 

An Nam Bayern trogn foigande **Schief**:

* Bayern (1887), bis 1909 a Passagierschiff vo da Norddeutschen Lloyd
* Bayern, a Fregattn vo da Brandenburg-Klass aus'm Joar 1996
* Bayern, a Zastera vo da Hamburg-Klass aus'm Joar 1960
* SMS Bayern (1878), a Panzakorvettn vo da Sachsen-Klass
* SMS Bayern (1915), a Großlinienschiff vo da Baden-Klass

s'Woat Bayern wiad umgangssprochlich fia de **Radio- und Fernsehprogramm** vum Boarischn Rundfunk vawendt:

* s'Bayerische Fernsehn
* Bayern 1
* Bayern 2 
* Bayern 3
* Bayern 4 Klassik
* B5 aktuell

s'Woat Bayern wiad umgangssprochlich fia **Spoatvareine** vawendt:

* Bayern Lohhof, a boarischa Volleyboivarein
* FC Bayern Minga, aa FC Bayern München, a boarischa Fuassboivarein
Antonio Inoki

Da **Antonio Inoki** アントニオ猪木, richtiga Naum **Kanji Inoki** 猪木寛至 *Inoki Kanji* (* 20. Feba 1943 in Yokohama, Japan; † 1. Oktoba 2022 in Tokio) woar a Wrestlingpromoter, a japanischa Profiwrestla und a mixed martial Artist. Da Inoki woar 188&nbsp;cm groß, hod 102 Kilo ghobt und in New York City gwohnt. Sein Ringanaum hod a se aun den Wrestla Antonino Rocca auglehnd. Da Antonio Inoki is a japanische Wrestling und MMA Legendn.

## Ois Wrestla
***Finisha und Signatua Moves**
:***Enzuigiri**
:***Octopus stretch** / **Manji-Gatame**
:***fallaway slam**
:***Sleeper hold**
:* Cross armbreaker
:* Diving knee drop
:* Indian deathlock
:* Bare knuckled punches
:* Seated armbar
:* Slap

## Championshiptitl
* **All Japan Pro Wrestling**
:*AJPW All Asia Tag Team Championship - midn Michiaki Yoshimura (2), Kintaro Ohki (1)

* **Japan Wrestling Association**
:*NWA International Tag Team Championship - midn Shohei Baba (4x)
:*JWA 11th Annual League

* **World Class Championship Wrestling**
:*NWA Texas Heavyweight Championship 
:*NWA Texas World Tag Team Championship midn Duke Keomuka

* **NWA Hollywood Wrestling** (1x)
:*NWA United National Championship (1x)

* **NWA Mid-America**
:*NWA Mid-America World Tag Team Championship (1x) - midn Hiro Matsuda

* **National Wrestling Federation**
:*NWF Heavyweight Championship (4x)

* **New Japan Pro Wrestling**
:*IWGP Heavyweight Championship (1x) (ois easchta)
:*NWA North American Tag Team Championship (2x) - midn Seiji Sakaguchi
:*WWF World Martial Arts Heavyweight Championship (1x)
:*NJPW Annual World League (1974)
:*NJPW Annual World League (1975)
:*NJPW Annual MSG League (1978)
:*NJPW Annual MSG League (1979)
:*NJPW Annual MSG League (1980)
:*NJPW Annual MSG League (1981) 
:*NJPW Annual MSG Tag League (1980) midn Bob Backlund
:*NJPW Annual MSG Tag League (1982) midn Hulk Hogan
:*NJPW Annual MSG Tag League (1983) midn Hulk Hogan
:*NJPW Annual MSG Tag League (1984) midn Tatsumi Fujinami
:*NJPW IWGP League (1984) 
:*NJPW IWGP League (1986)
:*NJPW Japan Cup Tag Team League (1986) midn Yoshiaki Fujiwara

* **[[World Championship Wrestling]]**
:*WCW Hall of Fame (Class of 1995)

* **[[World Wrestling Entertainment|World Wide Wrestling Federation]]**
:*WWWF World Martial Arts Heavyweight Championship (1x)
:*WWE Championship (is ned offiziell)

* **Universal Wrestling Association**
:*UWA World Heavyweight Championship (1x)

* **Wrestling Observer Newsletter awards**
:*Promoter of the Year (2001)
:*Wrestling Observer Newsletter Hall of Fame 1996

## Exteane Links
*All Roads Lead To Inoki on NJPW.com
*Puroresu.com: Antonio Inoki
*Website of the film 'Catch - the hold not taken', featuring Inoki
*Inoki's Mixed Martial Arts History.
*Article on NJPW's Influence in Mixed Martial Arts on NJPW.com
*All Roads Lead To Inoki on NJPW.com
*Antonio Inoki and Mizutani-sensei form Kansuiryu Karate in 1979
*Muhammad Ali vs Antonio Inoki
Delta

Des **Delta** (griachisch , Majuskel Δ, Minuskel δ) is da viate Buachstob im griachischn Alphabet. Im griachischn Zoinsystem hods an numerischn Weat vu 4.

S Delta leit si vum phenizischn *Daleth* ou.

Weng da dreieggadn Foam vu dem Buchstom nennd ma gwisse Flussmindungen Flussdelta.
Rottach-Egern

**Rottach-Egern** (friaa Rottach) is a Gmoa im obaboarischn Landkroas Miaschboch.

Rottach-Egern ligt im Teganseer Doi, da Ortstei Egern is direkt am Ufa dort. Andere Orte neba Rottach san unta andan Berg, Brandstod, Ellmau, Enterrottach, Erlach, Gass, Guadfeld, Hagroa, Haslau, Koikofen, Kühzagl, Oberach, Reitrain, Schorn, Sonnenmoos, Staudach, Sutten, Weißach und Wolfsgrub.

## Beleg



## Im Netz

* Hoamseitn vom Tourimus vo da Gmoa
* 
*
Bavaria

**Bavaria** is da lateinsche Nam fia Bayern und d'weibliche Symbolg'stoit und Schutzpatronin vom Bayern.

In da buidandn Kunst is d'Bronzestatue vo da Bavaria in Minga (München) d'bekanntaste und d'monumentalste Abbuidung vo da Bavaria. Si is im Aftrog vom Kini Ludwig I. vom 1843-1850 errichtet worn und stähd ba da Ruhmeshoin obahoib vom da Theräsienwiesn.

S'seit da Antikn d'eascht Kolossalstatue, d'ganz aus gossana Bronze g'mocht is. S'wor a technische Moastaleistung.

Im Kopf vom da Statue is a Plottform mit zwoa Sitzbänkn, d'iwa ana Wendltreppn im Innan vo dera Figur bestiegn wern kenna. Aus via Sichtlukn hod ma vo duat an guadn Iwablick iwa d'Theräsienwiesn un d'Stodviadl vom da Umgebung.

## Allegorien vom Bayern
D'Bavaria wiad heit oft mid da Statue ba da Ruhmeshoin gleichg'setzt. In Wiaklichkeit is s'owa a Allegorie fia d'boarische Hoamaterdn (Tellus Bavarica) s'seit vuin Joahhundatn gibt: ois Woppm, ois Buida, ois Reliefs und ois Statuen. A guads Beispui dafia is d'Statue af da Kuppn vum Dianatempe im Hofgortn in Minga. Urspringlich wor s'a bronzane Diana-Statue (griachische Gettin) vom Hubert Gerhard. 1623 is d'Statue vum Hans Krumppner zua Bavaria umg'stoit worn; vor oim duach d'Beigobm Soizfassl, Hirschfej, Reisn (Reuse), Ährngoab (Ährengarbe) und Kurapfe. Af'm Tempe stähd a Kopie, s'Original is im *Kaisersaal* in da Münchner Residenz ausg'stejd.

## Literadua
*Frank Otten: *Die Bavaria.* in: Hans-Ernst Mettig, Volker Plagemann: *Denkmäler im 19. Jahrhundert.* Studien zur Kunst des 19. Jahrhunderts. Bd 20. Prestel, München 1972, S.107-112. ISBN 3-7913-0349-X 
* Paul Ernst Rattelmüller: *Die Bavaria. Geschichte eines Symbols.* Hugendubel, München 1977, ISBN 3-88034-018-8
* Helmut Scharf: *Nationaldenkmal und nationale Frage in Deutschland am Beispiel der Denkmäler Ludwig I. von Bayern und deren Rezeption.* Dissertation Uni Frankfurt 1978. Giessen 1985.
* Christian Gruber, Christoph Hölz: *Erz-Zeit. Ferdinand von Miller – Zum 150. Geburtstag der Bavaria.* HypoVereinsbank, München 1999, ISBN 3-930184-21-4
* Manfred F. Fischer, Sabine Heym: *Ruhmeshalle und Bavaria. Amtlicher Führer.* Bayerische Verwaltung der staatlichen Schlösser, Gärten und Seen, München 1997, ISBN 3-9805654-3-2
* Ulrike Kretschmar: *Der kleine Finger der Bavaria. Entstehungsgeschichte der Bavaria von Ludwig von Schwanthaler anläßlich der Auflage „Der kleine Finger der Bavaria“ (Bronze-Reproduktion).* Offenbach am Main 1990, ISBN 3-921785-53-7

## Im Netz

* Bayerische Schlösserverwaltung zur Bavaria
* 3D-Laserscanning d'Bavaria 2002
Noren

**Noren** () san traditionelle japanische Raumtaila aus Stoff. Ma héngts zwischn zwoa Kammern, an d'Wend, in Géng oda Fenster. Normalawaiß håm Noren oan oda meija vertikale Eischnitt vum untan End bis fast ganz ôm, damid ma laichta durchgajh oda -schaung kånn. Noren han viereckig und daj gibts in vaschidne Materajien, Greißn, Fâm und Muster.

Noren hénga traditionellawaiß vor japanische Lên und Restoras ajs Schutz vor Sun, Wind und Staub. Wenn da Noren vorm Eingang héngt, hoißt des, daß Lôn off håud und wenn da Noren weg is, is zou. Aa d'Sentō, d'effntlichn japanischn Badehaiser, hénga an Noren iwan Eingang, und zwaa an blaun fir d'Ménna und a råudn fir d'Fraun. De Noren vor de Badehaiser håm entweda as Kanji  (yu, hoaß Wassa) oda as entschbrechenda Hiragana  draaf.

## Sprichwerta
* Wenn a Lôn in *Noren åhéngt*, macht a zou, fir imma.
* We'mma in *Noren doit*, hoißt des, daß da Stift vu a Lôn åis glernt håud und sai aings Gschäft aafmacha kå. Er derf nåu in bekanntn Nama vu seim Maista trång, grajgt ajso quasi a Stickl vu seim Noren mit'm Nama draaf.
Listn vo boarische Vornam

Vui Vornam hobm im Boarischn a eigane Kurzform. Manche wern bis heit vawendt.

Ois Vakloanarungsform wiad in da Regl a -e, a -l oda a -al (erl) onghängt, im Sidost-Obabayern aa a -ei. Mitunta wiad des -e aa ois -i ausgsprocha.
Horst Seehofer

Da **Horst Lorenz Seehofer** (* 4. Juli 1949 in Inglstod) is a boarischa Politika vo da CSU. Vo 1992 bis 1998 issa da *Bundesminista fia Gsundheit* und vo 2005 bis 2008 issa da *Bundesminista fia Ernearung, [[Landwiatschoft]] und Vabrauchaschutz* gwen. Im Oktoba 2008 weg issa da Chef vo da CSU worn und seit'm 27. Oktoba 2008 is da Horst Seehofer zum boarischn Ministapresidentn gwejd worn.

## Lem und Beruaf

Ois Bua vo am Lostwongfoahra und Bauarbata hod da Seehofer noch da Middlan Reife a Ausbuidung in da kommunoin Vawoitung g'mocht und 1967 d'Vawoitungspriafung fia'n middlan Deanst bei da Boarischn Vawoitungsschui in Minga bstondn. 1970 issa in'n ghomna Deansd ois Diplom-Vawoitungswirt (FH) afgstieng.

Nachherd issa bis 1980 bei'n Landratsämta in Inglstod und Eichstätt bscheftigt gwen. Vo 1974 bis 1980 issa nembei a da Gscheftsfiahra vom Planungsvabond und Rettungszweckvabond vo da Region Inglstod gwen. An Bsuach vo da Vawoitungs- und Wirtschoftsakademie in Minga hod'a 1979 ois Vawoitungs-Btriabswirt obgschlossn.

Im Jenna 2002 hod'a a Myokarditis nua knopp ibalebt.

Da Seehofer Horst is zum zwoatn moi vaheirat und hod vo dera Eh'n drei Kinda sowia a Madl vo am Seitnsprung.  Lebm duad a im Inglstoda Stodtei Gerolfing.

## Politik

Z'eascht issa 1969 in de Junge Union eini ganga, zwoa Joar spada aa in de CSU. Vom Septemba 1994 bis zua Woih ois CSU-Chef im Oktoba 2008 issara stejvatretenda CSU-Chef gwen. Da Seehofer is aa da Chef vo da CSU-Arbeitnehmer-Union (CSA).

Vo 1992 bis 1998 woa ea da Bundesminista fia Gsundheit. Ea hod no im Meaz 2005 de Hartz IV-Reforma ois wiakungslos obglehnt und woa ois VdK-Chef voagseng. Donn issa aba kuaz draf Bundesminista fia Eanährung, Landwiatschoft und Vabrauchaschutz worn.

Wia da Stoiber Edmund gsagt hod, doss'a im Septemba 2007 sowoi an Parteivoasitz wia aa an Ministapresidentnpostn obgem wui, hod da Seehofer gsogt, doss'a fia'n Parteivoasitz kandidian wui. Ea is owa domois owa ned gwejd worn. Af'm Parteidog vo da CSU in Minga am 29. Septemba 2007 hod'a nua 39,1 % vo de Stimma kriagt, Wiatschoftsminista Erwin Huber woa mid 58,19 % da Siega.

Noch'm schlechtn Obschneidn vo da CSU bei da Landdogswoih in Bayern 2008 – de CSU hod nua no ummara 43 % vo de obgemna Stimma kriagt – san da Erwin Huber und da Günther Beckstein voa oim vo de Obabayern zum Ricktritt drängt worn. Oktoba 2008 is da Horst Seehofer Voasitznda vo da CSU und Ministapresident worn.
Sei easchte Regiarungseaklärung hod'a donn zu de Schuidn vo da Boarischn Landesbank obgem miaßn.

## Beleg


## Im Netz

* 
* Homepage vom Horst Seehofer
* Biografie im Deutschen Bundestag
* Portrait vo Tagesschau.de
Garmasch-Partakurch

**Garmasch-Partakurch** (amtli: **Garmisch-Partenkirchen**) isch da Vawoitungssitz vom Landkroas Garmasch-Partakurch und lieg in Obabayern. Im Moakt lebn 26.821 Leid (2015), und zwar in de Ortsdoal Garmasch, Partakurch, Burgrain und Wambarg.

Garmasch-Partakurch isch woitbekannt für dia Barg, de Olympiade vo 1936 und fias Schispringa, des imma an Nuijohr stattfindt. Außadem griagt Garmasch-Partakurch dia Schi-Woitmoaschtaschaftn fia 2011, de se schoa 1978 gkeit hom. In da Nachn vou Garmasch-Partakurch isch de Zugspitz, des isch da hechschte Barg vo Deitschland.

## Woas ma gseng hom muaß

* Alpspitz 
* Burgruine Werdenfois, in Burgrain, Noumasgeba fis Werdenfoisa Land
* Hischtorische Ludwigstrass
* Höindoi
* Kinihaus am Schachen vo Ludwig II.
* Nuigotische Pforrkurch „Mariae Himmelfahrt“
* Oide Pforrkurch St. Martin
* Olympia-Skistadion mit da nuin groaßn Olympiaschanz
* Partnachklamm
* Richard-Strauss-Inschtitut
* Rießersee 
* Sebaschtianskurch
* Woifohrtskurch St. Anton (Partakurch) 
* Zugspitz

## Städtepartnerschaftn

Garmasch-Partakurch hot drui Schweschterstädte. Seit 1966 besteht a Städtepartnerschaft mit Aspen in de Vaeinigte Stootn. Seit 1973 gibts de Partnerschaft mit Chamonix in Frankreich und seit 1987 mit da finnischn Stod Lahti.

## Beleg


## Literatua

* Peter Blath: *Garmisch-Partenkirchen* (Reihe Archivbilder). Sutton, Erfurt 2004, ISBN 3-89702-768-2
* Johannes Haslauer: Die Verleihung des Marktrechts an Partenkirchen durch König Albrecht I. Infrastrukturförderung im territorialpolitischen Beziehungsgeflecht der spätmittelalterlichen Grafschaft Werdenfels (Hochstift Freising), in: Mohr, Löwe, Raute (Beiträge zur Geschichte des Landkreises Garmisch-Partenkirchen) 11 (2006), S. 17-73.
* Leonhard Wenzel: *Partenkirchen, Garmisch, Kainzenbad und Umgebung*. Wenzel, Partenkirchen und Garmisch 1905 (Digitalisat)
* Wolfgang Wüst: *Umbruch im Goldenen Landl vor 200 Jahren. Der Markt Partenkirchen und die Grafschaft Werdenfels im Säkularisationstrauma*, in: Mohr – Löwe – Raute. Beiträge zur Geschichte des Landkreises Garmisch-Partenkirchen 11, hg. v. Verein für Geschichte, Kunst und Kulturgeschichte im Landkreis e.V., Garmisch-Partenkirchen 2006, S. 141-162

## Im Netz

* Hoamseitn vo Garmasch-Partakurch
* Beiträge Gschicht vo Garmasch-Patakurch im 20. Joarhundat
* 
* Virtuella Rundgang durch Garmasch-Partakurch
Route 66

**Route 66** hoasst oane vo de ejtastn US-amerikanischn Stroßnvabindungen (ab 1926), de quer duach de Vaeinigtn Staatn ganga san. De Streckn wor friacha 2448 Meiln (3939,67&nbsp;km) lang und is a „Muadda Stroßn“ (Mother Road) oda „Amerikanische Hauptstroßn“ (America’s Mainstreet) gnennt worn. De letztn vabliebanan Teistickln san heit a Magnet fia Touristn und Nostalgika.

De Route 66 is offiziell am 27. Juni 1985 aussa Betrieb gsetzt worn. De Streckn wor nimma so wichtig, wei's vum Zwischnstaatn-Autobohn-System (Interstate Highway System) easetzt worn is. Tei vo dera legendärn Stroßn in Illinois, Missouri, New Mexico und Arizona san späda zua „Historischn Route 66“ (Historic Route 66) gmochd worn und san ois „Nationale Romantische Strossn“ (National Scenic Byway) klassifiziat worn.

## Drucksochn
* Freeth, Nick: *Route 66*. St. Paul, Minnesota: MBI Publishing, 2001. ISBN 0-7603-0864-0.
* Rittenhouse, Jack D.: *A Guide Book to Highway 66*. Albuquerque, New Mexico: University of New Mexico Press, 1989 (reprint of 1946 book). ISBN 0-8263-1148-2.
* Schneider, Jill: *Route 66 Across New Mexico: A Wanderer's Guide*. Albuquerque: University of New Mexico Press, 1991. ISBN 0-8263-1280-2.
* Scott, Quinta and Susan Croce Kelly: *Route 66: A Highway and Its People*. Norman, Oklahoma: University of Oklahoma Press, 1988. ISBN 0-8061-2291-9.
* Wallis, Michael: *Route 66: The Mother Road*. New York: St. Martin's Press, 2001. ISBN 0-312-28167-6.

## Im Netz

* „Route 66 – ein amerikanischer albTraum“ („Open-Source“-Fuim vum Netzlabel „VEB Film Leipzig“ iwa a obenteialiche Reise entlang vu dera Route 66 Streckn, 104 Minutn Spuizeit)
* „Straße der Hoffnung – Straße der Träume. Eine lange Nacht auf der Route 66“. a Sendung vum Deutschlandfunk am 13. Mai 2006 (Wdh. vo da Sendung v. 12. April 2003)
* Solarmobil-Rennen „American Solar Challenge“ längs vo da klassischn Route 66, Juli 2003
* Da Hackberry General Store – s'legendäre Route 66 Museum in Arizona
* Official Route 66 Directory
* Official Website of Historic Route 66 (National Scenic Byway) in Illinois
Aralkum

De **Aralkum** is a Wiastn in Zentralasien. Entstaundn iss duach d'Valaundung vum Aralsee, dea a imma kleana wiad und so a neichs Wiastngebied entsteh lossn hod. De Wiastn entstehd voa oim im Südn und Ostn vum Aralsee, weu da neadliche Teu vum See weniga stoark zruckgehd. De Aralkum grenzt an de Wiastn Kisilkum und Karakum au und liegt in Kasachstan und Karakalpakistan, ana autonoman Republik in Usbekistan.

De jeweus jingan Wiastngebiet vu da Aralkum, oiso de in relativa Restsee-Näh, han a guada Lemsraum fia Viecha und Pflaunzn; umso weida ma vum Seeufa owa wegga kimmd, umso knoppa wiads Wossa und umso weniga Vegetazion is duat zum findn. Im Endeffekt bleibt daun netta a truckane Wiastnebene iwa, in deas haufadsweis Soiz- und Saundstüame gibt. In dem Soiz und Staub drinnan san de gaunzn Rückstände vu Mittl, de ma zeascht auf Föida gsprühd hod und des daun üwa'n Amudarja und Sürdarya in'dn See gschwoabd hod und de iazt freili wieda offn dolingan. De Wind beeinflussn daduach s'Lem vu de Pflaunzn und Viecha in am großn Umkroas und wiakn si negativ auf'd Gsundheid vu de duat lebadn Leid aus. Weu de Gegnd in ana stoakn Ost-West-Windzone liegt, kimmd da Staub vu da Aralkum aa bis Skandinavien und Grönlaund.

Mittn im See hods friaha a Insal gem, d'Insl vu da Wiedagebuat, aus dea a Hoibinsl woan is und de boid a Laundbrückn sei wead oda a afoch netta nu a Teu vu ana Wiastn. Auf dea woan in am Foaschungslaboa Kraunkheidserrega glodat, zu de iazt a jeda zuawi kau und de vu Viechal leicht wo aundas hi zahd wean kinatn.

Gfoascht woan üwa'd Aralkum is nu ned vüi, voa oim ned iwa'd Aralkum ois Lemsraum, weus jo aa nu a ziemli jungs ökologischs Phänomen is. Leid, de üwa'n Aralsee foaschn, bindn owa meistns aa de valaundetn Gebiet in eanare Oawatn ei.


Image:AralShip.jpg|A Schiff vu Aralsee in da Aralkum
Image:Boat Aral Sea.jpg|Nu oans
Image:Aralsee.gif|Da Aralsee wiad weniga
Image:Aral Sea 05 October 2008.jpg|Satellitnaufnaum vum Oktowa 2008


## Litaratur

* René Létolle, Monique Mainguet: *Der Aralsee. Eine ökologische Katastrophe*. Springer Verlag, Bealin, Heidlbeag 1996.
* Christian Opp: *Vom Aralsee zur Aralkum: Ursachen, Wirkungen und Folgen des Aralsee-Syndroms*. In: Glaser, R. & K. Kremb (Hrsg.): *Asien*. (Zeitschrift), 2007, S. 90-100

## Im Netz
* Siegmar-W. Breckle: Combating desertification and rehabilitation of the salt deserts in the region at the Aral Sea
* Siegmar-W. Breckle: Der verschwundene Aralsee – Desertifikationsbekämpfung durch Phytomelioration
* Walter Wucherer: Primary succession on the dry sea floor of the Aral Sea